wickkiey/tamil-wikipedia-chunked huggingface dataset:
# வில்லாதி வில்லன்

***வில்லாதி வில்லன்*** (*Villadhi Villain*) 1995ஆவது ஆண்டில் வெளியான அதிரடி கதையைக் கொண்ட இந்தியத் தமிழ்த் திரைப்படமாகும். சத்யராஜ் இப்படத்தை இயக்கியதுடன் இப்படத்தில் மூன்று முக்கிய வேடங்களிலும் நடித்திருந்தார். நக்மா, ராதிகா ஆகியோர் இதர முக்கிய கதாபாத்திரங்களில் நடித்திருந்தனர். இது சத்யராஜ் இயக்கிய முதல் திரைப்படமும், ஒரே திரைப்படமும் ஆகும். இத்திரைப்படம் சத்யராஜ் நடித்த 125ஆவது திரைப்படமாகும். இது சிறப்பான வரவேற்பு பெற்ற திரைப்படமாகும்.
# செந்தர இரும்புப் பாதை

**செந்தர இருப்புப் பாதை ** (*standard gauge*) அல்லது **செந்தரப் பாட்டை** பரவலாகப் பயன்படுத்தப்படும் இருப்புப் பாதை அகலமாகும். இது சில நேரங்களில் ஜார்ஜ் ஸ்டீபென்சன் நினைவாக **இசுடீபென்சன் பாதை** என்றும் , **பன்னாட்டு இருப்புப் பாதை** அல்லது **வழமை பாதை** என்றும் அறியப்படுகின்றது. உலகின் 60% இருப்புப் பாதைகள் இந்த அகலத்தில் அமைந்துள்ளன. உருசியா, உசுபெகிசித்தான், பின்லாந்து தவிர அனைத்து அதிவிரைவு தொடர்வண்டிகள் இந்த செந்தரப் பாட்டையில் அமைந்துள்ளன.
இரண்டு இருப்புப் பாதைகளின் உட்புற விளிம்புகளுக்கிடையேயானத் தொலைவு 1,435&nbsp;மில்லி மீட்டராக வரையறுக்கப்பட்டுள்ளது; ஐக்கிய அமெரிக்காவிலும் கனடாவிலும் இது 4&nbsp;அடி &nbsp;அங்; ஆக வரையறுக்கப்படுகின்றது (இது 1,435&nbsp;மிமீயாகும்).
இது **UIC பாட்டை**, அல்லது **UIC இருப்புப் பாதை** என்றும் ஐரோப்பிய ஒன்றியத்திலும் உருசியாவில் **ஐரோப்பிய பாட்டை** என்றும் and Russia, குயின்சுலாந்தில் **சீரான அளவி** என்றும் அறியப்படுகின்றது.
# செந்தர இரும்புப் பாதை

## இந்தியா

இந்தியாவில் அதிவிரைவு நகரிய தொடருந்து அமைப்புகள் மட்டுமே செந்தரப் பாதை அகலத்தைப் பின்பற்றுகின்றன; அவையாவன: நம்ம மெட்ரோ, சென்னை மெட்ரோ, தில்லி மெட்ரோ (இரண்டாம் கட்ட கட்டமைப்பிலிருந்து), குட்கான் மெட்ரோ, ஐதராபாத் மெட்ரோ, ஜெய்பூர் மெட்ரோ, கொச்சி மெட்ரோ, கொல்கத்தா மெட்ரோ கொல்கத்தா அமிழ் தண்டூர்தி, இலக்னோ மெட்ரோ, மும்பை மெட்ரோ, நவிமும்பை மெட்ரோ.  
இந்திய இரயில்வேயின் நெடுந்தொலைவு தொடருந்துகள் இந்திய அகலப் பாதை அளவியைப் பயன்படுத்துகின்றன. பெரும்பாலும் கட்டமைக்கப்படும் புதிய பாதைகளும் மெட்ரோ தொடருந்துப் பாதைகளும் இத்தரத்தில் உள்ளன.
# பெரிய கருஞ்சாம்பல் சிலம்பன்

**பெரிய கருஞ்சாம்பல் சிலம்பன்** அல்லது **பெரிய கருஞ்சாம்பல் பூணியல்** (large grey babbler (Turdoides malcolmi) என்பது சிரிப்பான் குடும்பத்தைச் சேர்ந்த ஒரு பறவை ஆகும். இது இந்தியா மற்றும் மேற்கு நேபாளம் முழுக்க காணப்படுகிறது. வறண்ட இடங்களில் காணப்படுகிறது. குறிப்பாக தக்கானத்தில் மிகுதியாகக் காணப்படும் ஒரு பறவையாகும். இவை வறண்ட, திறந்தவெளிப்புதர் காடுகள், தோட்டங்கள் போன்ற இடங்களில் பொதுவாக காணப்படக்கூடியனன. இவை பொதுவாக சிறு கூட்டமாக காணப்படுகின்றன. இது இப்பகுதியில் உள்ள மிகப்பெரிய சிலம்பன்களில் ஒன்றாகும். இறக்கைகள் அடர் பழுப்பு நிறத்தில் இருக்கும். விழிப்படலம் மஞ்சள் நிறமாகவும், மேல் அலகு அடர் பழுப்பு நிறமாகவும், கீழ் அலகு மஞ்சள் நிறமாகவும் இருக்கும்.
வாலில் மங்கலான குறுக்குப் பட்டைகள் காணப்படும்.
# பெரிய கருஞ்சாம்பல் சிலம்பன்

## பரவலும் வாழ்விடமும்

இப்பறவை இந்திய துணைக்கண்டத்தில் இமயமலைக்கு தெற்கே, தார் பாலைவனத்தின் கிழக்கே பீகார் வரை காணப்படுகிறது. இந்த இனம் கேரளத்தில் காணப்படவில்லை. மேலும் சிந்து பகுதியில் இருந்து பதிவுகள் உறுதிப்படுத்தப்படவில்லை. இது முக்கியமாக வறண்ட திறந்தவெளி புதர்க்காடுகள் மற்றும் பயிரிடப்பட்ட பகுதிகளில் காணப்படுகிறது. இது தமிழ்நாட்டின் கிழக்கு வறண்டப் பகுதிகளில் காணப்படவில்லை; இருப்பினும், பாண்டிச்சேரியில் அற்றுவிட்டது போல உள்ளது.
# பெரிய கருஞ்சாம்பல் சிலம்பன்

## நடத்தையும் சூழலியலும்

உரக்க கத்தி தொடர்பு கொள்ளும் சிறிய கூட்டங்களில் இந்த இனம் காணப்படுகின்றது. ஒன்றாகச் சேர்ந்து கத்திப் பகையை விரட்டும். இவை பெரும்பாலும் திறந்த வெளியில் அல்லது விளை நிலத்திற்கு அருகாமையில் உணவு கிடைக்கும் இடங்களில் காணப்படுகின்றன. விரைவாக சீராக பறக்க முடியாத இவை வேலிகள் புதர்கள் ஆகியவற்றில் நுழைந்து கால்களால் தாவித் தாவி ஓடியும் சுறுசுறுப்பாக இரை தேடும். ஒரு கூட்டத்தில் உள்ள பறவைகள் விளையாட்டு நடத்தையில் ஈடுபடும். இவை முக்கியமாக பூச்சிகளை உண்கின்றன, ஆனால் சிறிய பல்லிகள், மெல்லுடலிகள், சிலங்திகள் போன்றவற்றையும் உணவாக கொள்கின்றன. இவை விதைகள், தானியங்கள், சிறிய பழங்கள் போன்றவற்றையும் உண்ணும். இவை புனே, அகமதாபாத் போன்ற சில நகரங்களில் உள்ள தோட்டங்களில் காணப்படுகின்றன. பெங்களூரு போன்ற பிற நகரங்களில், இவை விரிவடைந்து வரும் நகர்ப்புற மண்டலத்தின் புறநகரில் மட்டுமே காணப்படுகின்றன.  
இவை ஆண்டு முழுவதும் இனப்பெருக்கம் செய்கின்றன, ஆனால் முக்கியமாக மார்ச் முதல் செப்டம்பர் வரையிலான மழைக்காலத்தில் இனப்பெருக்கம் செய்கின்றன. மற்றும் அக்காக்குயில் போன்றவை ஏமாற்றி முட்டையிடுகின்றன. ஒன்றுக்கு மேற்பட்ட பெண் பறவைகள் ஒரே கூட்டில் முட்டையிட்டு அடைகாக்கும் என்று கூறப்படுகின்றது; இருப்பினும், இது சரிபார்க்கப்படவில்லை.  
பரவலான வாழிட எல்லை கொண்ட இவை பாதுகாப்பாக உள்ளன என்றாலும், சில உள்ளூர் மக்கள் இறைச்சிக்காக இவற்றை வேட்டையாடுவதன் மூலம் அச்சுறுத்தலுக்கு உள்ளாகின்றன.
# சோலைபாடி

**சோலைபாடி** (white-rumped shama) என்பது குருவி வரிசையில் வைக்கபட்டுள்ள பழைய உலக ஈப்பிடிப்பான் குடும்பத்தைச் சேர்ந்த ஒரு சிறிய பறவை ஆகும். இப்பறவை இந்தியத் துணைக்கண்டத்திலும், தென்கிழக்கு ஆசியாவிலும் அடர்த்தியான தாவரங்கள் நிறைந்த பகுதியில் காணப்படுகிறது. இது ஒரு பாடும் பறவை ஆகும். இப்பறவையைச் சிலர் கூண்டில் வளர்பதும் உண்டு. இதனால் பிற இடங்களுக்கு அறிமுகப்படுத்தபட்டது.
# சோலைபாடி

## வகைப்பாடு

இது முன்னர் திரஷ் குடும்பத்தின் உறுப்பினரான டர்டிடே என வகைப்படுத்தப்பட்டது, இதனால் இது பொதுவாக வெள்ளைப் பிட்ட சாமா திரஷ் அல்லது சாமா திரஷ் என்று அழைக்கப்படுகிறது.
# சோலைபாடி

## விளக்கம்

இப்பறவை பொதுவாக 28 முதல் 34 கிராம் (1.0 மற்றும் 1.2 அவுன்ஸ்) வரை எடையும், 23-28 செமீ (9-11 அங்குலம்) நீளமும் கொண்டது. ஆண் பறவைகளின் உடலின் மேற்பகுதி பளபளப்பாக கருப்பாகவும், பிட்டம் வெண்மையாகவும், வயிறும் வாலடியும் நல்ல செம்பழுப்பு நிறத்திலும் இருக்கும். வால் நீண்டு இருக்கும். முனை நோக்கி குறுகிச் செல்லும் நீண்ட வாலின் ஓர இறகுகளின் விளிம்பு வெண்மையாக இருக்கும். ஓர இறகுகளின் முனையும் வெண்மையாக இருக்கும். பெண் பறவையின் உடல் கருப்புக்குப் பதிலாக சிலேட் பழுப்பாக இருக்கும். வயிறும் வாலடியும் நிறம் மங்கிக் காணப்படும். ஆண் பறவையின் வாலை விட இதன் வால் நீளம் குறைவாக இருக்கும். இரு பாலினத்தவைக்கும் கருப்பு நிற அலகும், இளஞ்சிவப்பு பாதங்களும் உள்ளன. வயது முதிராத இளம் பறவைக்கள் சாம்பல்-பழுப்பு நிறத்தில், பெண் பறவையின் நிறத்தைப் போன்றே இருக்கும். மார்பில் புள்ளிகள் இருக்கும்.
# சோலைபாடி

## நடத்தை

### இனப்பெருக்கம்

சோலைபாடி கூச்சசுபாவமுள்ளது வெட்கப்படக்கூடியது மற்றும் சற்றே அந்திமாலையில் தோன்றுகிற பறவையாகும். ஆண் பெண் பறவைகள் இனப்பெருக்க காலத்தில் ஒரு பிரதேசத்தை எல்லையாகக் கொண்டு வாழக்கூடியது. ஆண் பறவைகள் சராசரியாக 0.09 ஹெக்டேர் பரப்பளவை தன் எல்லையாக கொண்டு காக்கின்றது. ஆனால் ஒவ்வொரு பாலினமும் அவை இனப்பெருக்கம் செய்யாதபோது வெவ்வேறு பிரதேசங்களில் வாழக்கூடியதாக இருக்கலாம்.  
தெற்காசியாவில், இவை சனவரி முதல் செப்டம்பர் வரை இனப்பெருக்கம் செய்கின்றன, ஆனால் முதன்மையாக ஏப்ரல் முதல் சூன் வரை நான்கு அல்லது ஐந்து முட்டைகளை காதலூட்டத்தின் போது, ஆண் பறவை பெண்ணைப் பின்தொடர்ந்து, பெண்ணின் மேலே ஏறி, கூச்சலிட்டு, பின்னர் தன் வால் இறகுகளை அசைத்து விசிறி விடும். இதைத் தொடர்ந்து இரு பாலினத்தவையும் உயரப்பறந்தும், கீழே பாய்ந்தும் பறக்கின்றன.  
மரப் பொந்தில் கட்டும் கூட்டில் இடுகின்றன. இது தன் கூட்டை முக்கியமாக வேர்கள், இலைகள், தண்டுகள் போன்றவற்றால் கோப்பை வடிவில் அமைக்கின்றது. அடைகாக்கும் காலம் 12 முதல் 15 நாட்கள் வரை நீடிக்கும் மேலும் குஞ்சு பொரிக்கும் காலம் சராசரியாக 12.4 நாட்கள் ஆகும். பெற்றோர் இரண்டும் குஞ்சுகளுக்கு உணவு ஊட்டுகின்றனளிக்கிறன இருப்பினும் பெண் மட்டுமே அடைகாத்து குஞ்சு பொரிக்கின்றது.
# வால்டர் வெற்றிவேல்

**வால்டர் வெற்றிவேல்** பி. வாசுவின் இயக்கத்தில் 1993ஆவது ஆண்டு சனவரி மாதம் 14 ஆம் தேதியன்று வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், சுகன்யா, ரஞ்சிதா ஆகியோர் முக்கிய கதாபாத்திரங்களில் நடித்திருந்தனர். இளையராஜா இசையமைப்பில் வெளியான இத்திரைப்படம் பொங்கல் பண்டிகை நாளில் வெளியானது.  
200நாட்களைக் கடந்து வெற்றிகரமாக ஓடிய இத்திரைப்படம், தொண்ணூறுகளில் வெளியான சத்யராஜ் திரைப்படங்களில் அதிக வசூல் ஈட்டிய திரைப்படமாகும். ரசிகர்களிடம் சிறப்பான வரவேற்பு பெற்ற இத்திரைப்படம் பெரும் வெற்றி பெற்ற திரைப்படமாகும். தமிழில் வெற்றி பெற்றதைத் தொடர்ந்து சிரஞ்சீவி நடிப்பில் *எஸ். பி. பரசுராம்* என தெலுங்கிலும், கோவிந்தாவின் நடிப்பில் *குத்தார்* என இந்தியிலும் மறுஆக்கம் செய்யப்பட்டது.
இத்திரைப்படத்தில் நடித்ததற்காக சத்திய்ராஜ் மற்றும் சுகண்யா ஆகியோர் சினிமா எக்சுபிரசு விருது பெற்றார்கள்.
# அகலப் பாதை

**அகலப் பாதை** (*Broad gauge*) தொடர்வண்டிப் போக்குவரத்தில் செந்தர இருப்புப் பாதையை விட அகலமான இருப்புப் பாதை ஆகும்.
உருசியா, இந்தியா, அயர்லாந்து மற்றும் ஐபீரியா தொடர்வண்டி இருப்புப் பாதைகள் அகலப் பாதையானவை. இவ்வகலப் பாதைகள் துறைமுகங்களில் மின்தூக்கிகள் நகரவும் பயன்படுத்தப்படுகின்றன.
# அகலப் பாதை

## இந்தியா

இந்தியா, பாக்கித்தான், வங்காள தேசம், இலங்கை, அர்கெந்தீனா, சிலி நாடுகளில் பரவலாகப் பயன்படும் இருப்புப்பாதை அளவிலான அகலப் பாதையாகும். ஐக்கிய அமெரிக்காவின் சான் பிரான்சிஸ்கோ வளைகுடா பகுதியில் இயங்கும் *வளைகுடா பகுதி விரைவுக் கடப்பி* (Bay Area Rapid Transit) இந்த அகலப் பாதையைப் பயன்படுத்துகின்றது. இந்த அளவிலான அகலப் பாதை "இந்தியப் பாதை" எனவும் அறியப்படுகின்றது. வட அமெரிக்காவில் இந்த அகலப் பாதை "டெக்சாசு பாதை" எனப்படுகின்றது. இதுவே உலகில் பயன்படுத்தப்படும் மிகவும் அகலமான இருப்புப் பாதை ஆகும்.
# ஆலன் ஜோ. பார்டு

**ஆலன் யோசப் பார்டு** (*Allen Joseph Bard*, 18 திசம்பர் 1933 – 11 பெப்ரவரி 2024) ஓர் அமெரிக்க வேதியியலாளர். இவர் ஆசுட்டீனில் உள்ள டெக்சாசு பல்கலைக்கழக மின்வேதியியல் மைய இயக்குநரும் ஏக்கர்மேன்-வெல்ச் உயராய்வுக் கட்டில் வேதியியல் பேராசிரியரும் ஆவார். இவர் மின்வேதி அலகீட்டு நுண்ணோக்கியின் கண்டுபிடிப்பாளரும் மின்வேதி ஒளிர்வின் இணைக் கண்டுபிடிப்பாளரும் ஆவார். குறைக்கடத்தி மின்வாயிகள் சார்ந்த ஒளிமின் வேதியியல் ஆய்வுக்கு முதன்மையான பங்களிப்பைச் செய்துள்ளார். இவர் ஒரு துறைநூலின் இணையாசிரியரும் ஆவார்.
# ஆலன் ஜோ. பார்டு

## இளம்பருவமும் கல்வியும்

ஆலன் ஜோ. பார்டு 1933 திசம்பர் 18இல் நியூயார்க் நகரத்தில் பிறந்தார். இவர் பிராங்சு அறிவியல் உயர்நிலைப்பள்ளியில் பயின்றார். நியூயார்க் நகரக் கலூரியில் 1955இல் பட்டம் பெற்றார். பிறகு இவர் ஆர்வார்டு பல்கலைக்கழகத்தில் சேர்ந்து 1956இல் முதுவர் பட்டமும் 1958இல் முனைவர்ப்பட்டமும் பெற்றார்.
# ஆலன் ஜோ. பார்டு

## சொந்த வாழ்க்கை

இவர் பிரான் பார்டைத் திருமணம் செய்து கொண்டார். இவர்களுக்கு எட், சாரா என இருமக்கள் உண்டு. அலெக்சு, மாரி, இரேச்சல், ட்ய்லான் என நான்கு பேரன், பேத்திகள் உள்ளனர்.
# ஆலன் ஜோ. பார்டு

## விருதுகள்

இவர் 2002இல் பிரீசுட்லீ விருதைப் பெற்றார். மேலும் 2008இல் வேதியியலுக்கான வுல்ஃப் விருதினைப் பெற்றார். இவர் அமெரிக்கக் கலை, அறிவியல் கல்விக்கழகத்தில் 1990இல் ஆய்வு உறுப்பினராகத் தேர்ந்தெடுக்கப்பட்டார். 1982இல் தேசிய அறிவியல் கல்விக்கழக உறுப்பினராகத் தேர்வு செய்யப்பட்டார்.
# கட்டளை (திரைப்படம்)

**கட்டளை** (*Kattalai*) 1993ஆவது ஆண்டில் லியாகத் அலிகான் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்திற்கு இளையராஜா இசையமைத்திருந்தார். இப்படம் வால்டர் வெற்றிவேல் திரைப்படத்தின் வெற்றியைத் தொடர்ந்து வெளியானது.
# கட்டளை (திரைப்படம்)

## நடிகர்கள்

- சத்யராஜ்
- பானுப்ரியா
- ஆனந்தராஜ்
- ஆர். சுந்தர்ராஜன்
# கட்டளை (திரைப்படம்)

## பாடல்கள்

இளையராஜா இசையமைத்த இத்திரைப்படத்தில் இடம்பெற்ற பாடல்களை கவிஞர் வாலி எழுதியிருந்தார்.
# கைலாசவடிவு சிவன்

**கைலாசவடிவு சிவன்** (*Kailasavadivoo Sivan*) என்பவர் இந்திய விண்வெளித் துறையின் அறிவியலாளர் ஆவார். விக்ரம் சாராபாய் விண்வெளி நடுவத்தின் இயக்குநராக 2015 ஆம் ஆண்டு சூன் முதல் நாளிலிருந்து பொறுப்பேற்றுள்ளார். பி .எஸ். எல். வி திட்டத்தில் முக்கியப் பணி ஆற்றினார். கடந்த 33 ஆண்டுகளாக இந்தியாவிலிருந்து ஏவப்பட்ட செயற்கைக் கோள்களில் சிவனின் பங்களிப்பு இருந்தது. ராக்கட்டின் அமைப்பு தொடர்பாக **சித்தாரா** என்னும் பெயரில் மென்பொருளை உருவாக்கினார். இந்திய விண்வெளி ஆய்வு மையத்தின் தலைவராக 2018 சனவரி 12 ஆம் தேதியில் பதவியேற்றார்.
# கைலாசவடிவு சிவன்

## இளமைக் காலம்

சிவனின் சொந்த ஊர் நாகர்கோவிலுக்கு அண்மையில் உள்ள வல்லங்குமாரவிளை என்னும் சிற்றூர் ஆகும். தமிழ் வழியில் பள்ளிக் கல்வியை கற்ற இவர் கணினியில் இளம் அறிவியல் பட்டமும் பின்னர் சென்னையில் உள்ள எம் ஐ டி யில் ஏரோநாட்டிகல் பொறியியலும் படித்தார். பெங்களுரில் இந்தியன் அறிவியல் நிறுவனத்தில் முதுஅறிவியல் பட்டம் பெற்றார். 2006 ஆம் ஆண்டில் மும்பை இந்திய தொழில் நுட்பக் கழகத்தில் விண்வெளிப் பொறியியலில் முனைவர் பட்டம் பெற்றார். 1982 ஆம் ஆண்டில் இந்திய விண்வெளி ஆராய்ச்சி நிறுவனத்தில் முதன்முதலாகப்
பணியில் சேர்ந்தார்.
# கைலாசவடிவு சிவன்

## விருதுகள்

- ஸ்ரீ ஹரி ஓம் அசிரம் பிரடிட் டாக்டர் விக்ரம் சாரா பாய் ஆய்வு விருது (1999)
- இந்திய விண்வெளி ஆய்வு நிறுவனம் மெரிட் விருது (2007)
- டாக்டர் பிரன் ராய் விண்வெளி அறிவியல் விருது (2011)
- மதிப்புமிகு அலும்னஸ் விருது (எம்.ஐ.தி. அலும்னஸ் கழகம்) (2013)
- சத்தியபாமா பல்கலைக் கழக அறிவியல் முனைவர் விருது (2014)
- ஆனந்த விகடன் "டாப் 10" மனிதர்கள் விருது, 2016)
- அப்துல் கலாம் விருது (தமிழக அரசால் வழங்கப்படும் விருது)
# கல்யாண் சந்திப்பு தொடருந்து நிலையம்

**கல்யாண் சந்திப்பு தொடருந்து நிலையம்**, மகாராஷ்டிராவில் உள்ள கல்யாணில் உள்ளது. இது மத்திய ரயில்வேயின் கட்டுப்பாட்டில் உள்ளது. மும்பையில் இருந்து 54 கி.மீ தொலைவில் அமைந்துள்ளது. இது மும்பை புறநகர் ரயில்வேயில் உள்ள முக்கியமான நிலையங்களுள் ஒன்றாகும்.
# கல்யாண் சந்திப்பு தொடருந்து நிலையம்

## தொடர்வண்டிகள்

இதன் வழியாக செல்லும் அனைத்து விரைவுவண்டிகளும் இங்கு நின்று செல்லும்.
# கோமரங்கடவல பிரதேச செயலாளர் பிரிவு

**கோமரங்கடவல பிரதேச செயலாளர் பிரிவு** (*Gomarankadawala Divisional Secretariat*) திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் பதவிசிறீபுர பிரதேச செயலாளர் பிரிவும், மேற்கு எல்லையை அண்டி அனுராதபுரம் மாவட்டமும், கிழக்கில் குச்சவெளி பிரதேச செயலாளர் பிரிவும், தெற்கில் மொரவெவ பிரதேச செயலாளர் பிரிவும் அமைந்துள்ளன. 288 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 7,339 ஆகும். எறத்தாழ முழுவதும் சிங்களவர்களையே கொண்ட இப்பிரிவில், ஒரு முசுலிமும், 25 இலங்கைத் தமிழரும், 7,313 சிங்களவரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 25 பேர்.
# கோமரங்கடவல பிரதேச செயலாளர் பிரிவு

## இதனையும் காண்க

- கோமரங்கடவலை கல்வெட்டு
# பாம்பெர்கெர் மறுசீராக்கல் வினை

**பாம்பெர்கெர் மறுசீராக்கல் வினை** *( Bamberger rearrangement)* என்பது N- பீனைல் ஐதராக்சிலமைன்கள் வலிமையான நீர்த்த அமிலங்களுடன் ஈடுபடும் ஒரு வகை வேதிவினையாகும். இவ்வினையின் போது அவை மறுசீரமைப்பு அடைந்து 4 – அமினோபீனால்களைத் தருகின்றன. இவ்வினையை செருமன் வேதியியலாளர் யூகென் பாம்பெர்கெர் (1857 – 1952) கண்டறிந்த காரணத்தால் அவர் பெயரால் அழைக்கப்படுகிறது.  
நைட்ரோ பென்சீன்களை ரோடியம் அல்லது துத்தநாகத்தைப் பயன்படுத்தி ஒடுக்க வினைக்கு உட்படுத்தும் தொகுப்பு வினையின் மூலம் N- பீனைல் ஐதராக்சிலமைன்கள் தயாரிக்கப்படுகின்றன
# பாம்பெர்கெர் மறுசீராக்கல் வினை

## வினைவழி முறை

பாம்பெர்கெர் மறுசீராக்கல் வினைக்கான வினைவழிமுறையின் முதல்படிநிலை N- பீனைல் ஐதராக்சிலமைனின் ஒருபுரோட்டானேற்ற வினையில் **1** தொடங்குகிறது. N- புரோட்டானேற்றம் நடைபெறல் அனுகூலமாக இருந்தாலும் உற்பத்தி எதுவும் அங்கு நிகழ்வதில்லை. **2** எனவே ஆக்சிசன் அணு O புரோட்டானேற்றம் அடைந்து **3** இதனால் நைட்ரீனியம் அயனி உருவாகிறது. **4** இந்த இடைநிலை அயனி மின்னணு மிகுபொருளான தண்ணீருடன் வினைபுரிந்து தேவையான 4 – அமினோபீனால் உருவாகிறது **5**
.
# கந்தளாய் பிரதேச செயலாளர் பிரிவு

**கந்தளாய் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் தம்பலகாமம், கிண்ணியா ஆகிய பிரதேச செயலாளர் பிரிவுகளும், மேற்கு எல்லையை அண்டி அனுராதபுரம் மாவட்டமும், கிழக்கில் சேருவிலை பிரதேச செயலாளர் பிரிவும், தெற்கில் பொலநறுவை மாவட்டமும் அமைந்துள்ளன. 404 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 23 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 46,641 ஆகும். பெரும்பான்மை சிங்களவர்களைக் கொண்ட இப்பிரிவில், 5,108 முசுலிம்களும், 1,534 இலங்கைத் தமிழரும், 37,448 சிங்களவரும், 2,478 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 115 பேர்.
# கிண்ணியா பிரதேச செயலாளர் பிரிவு

**கிண்ணியா பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் நகரமும், சூழலும் பிரதேச செயலாளர் பிரிவும், மேற்கு எல்லையை அண்டி தம்பலகாமம், கந்தளாய் ஆகிய பிரதேச செயலாளர் பிரிவுகளும், கிழக்கில் மூதூர் பிரதேச செயலாளர் பிரிவும், தெற்கில் கந்தளாய் பிரதேச செயலாளர் பிரிவும் அமைந்துள்ளன. 165 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 31 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 64,451 ஆகும். பெரும்பான்மை முசுலிம்களைக் கொண்ட இப்பிரிவில், 58,447 முசுலிம்களும், 2,522 இலங்கைத் தமிழரும், 19 சிங்களவரும், 3,445 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் கூடிய மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 391 பேர்.
# மொரவெவ பிரதேச செயலாளர் பிரிவு

**மொரவெவ பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் கொமரங்கடவெல பிரதேச செயலாளர் பிரிவும், மேற்கு எல்லையை அண்டி அனுராதபுர மாவட்டமும், கிழக்கில் குச்சவெளி, நகரமும் சூழலும் பிரதேச செயலாளர் பிரிவுகளும், தெற்கில் தம்பலகாமம் பிரதேச செயலாளர் பிரிவும் அமைந்துள்ளன. 329 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 7,946 ஆகும். பெரும்பான்மை சிங்களவர்களைக் கொண்ட இப்பிரிவில், 1,300 முசுலிம்களும், 888 இலங்கைத் தமிழரும், 5,750 சிங்களவரும், 3 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிகக்குறைந்த மக்கள் அடர்த்தி கொண்ட பிரதேச செயலாளர் பிரிவான இப்பிரிவின் மக்கள் அடர்த்தி சதுர கிலோமீட்டருக்கு 24 பேர் மட்டுமே.
# மூதூர் பிரதேச செயலாளர் பிரிவு

மூதூர் பிரதேச **செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் திருகோணமலை குடாவும், மேற்கு எல்லையை அண்டி கிண்ணியா, சேருவிலை ஆகிய பிரதேச செயலாளர் பிரிவுகளும், கிழக்கில் இந்துப் பெருங்கடலும், தெற்கில் சேருவிலை பிரதேச செயலாளர் பிரிவும் அமைந்துள்ளன. 195 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 42 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 56,379 ஆகும். பெரும்பான்மை முசுலிம்களைக் கொண்ட இப்பிரிவில், 34,984 முசுலிம்களும், 20,935 இலங்கைத் தமிழரும், 444 சிங்களவரும், 4 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் கூடிய மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 289 பேர்.
# சேருவிலை பிரதேச செயலாளர் பிரிவு

**சேருவில் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் மூதூர் பிரதேச செயலாளர் பிரிவும், மேற்கு எல்லையை அண்டி கந்தளாய் பிரதேச செயலாளர் பிரிவும், கிழக்கில் ஈச்சிலம்பத்தை பிரதேச செயலாளர் பிரிவும், இந்துப் பெருங்கடலும், தெற்கில் பொலநறுவை மாவட்டமும் அமைந்துள்ளன. 311 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 17 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 13,546 ஆகும். பெரும்பான்மை சிங்களவர்களைக் கொண்ட இப்பிரிவில், 2,426 முசுலிம்களும், 1,816 இலங்கைத் தமிழரும், 9,293 சிங்களவரும், 3 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 44 பேர்.
# உரோச்சட்டர் தேவாலயம்

**உரோச்சட்டர் தேவாலயம்** (*Rochester Cathedral*) என்பது கென்ட் மாவட்டத்தில் உள்ள இங்கிலாந்தின் இரண்டாவது மிகப் பழமையான தேவாலயம் ஆகும். இது கி.பி. 604 இல் யூஃது ஆயரால் நிறுவப்பட்டது. தற்போதைய ஆலயத்தின் வேலைப்பாடுகள் கி.பி. 1080 இல் பிரெஞ்சுத் துறவி குண்டல்ப் அவர்களின் காலத்திலிருந்தே துவங்கப்பட்டுள்ளது. நார்மன் கட்டிடக்கலையில் அமைக்கப்பட்ட ஆலயத்தின் நடுக்கூடம், நிலவரை, ரோமானிய வழிப்பாணியில் அமைந்த கட்டிட முகப்பும் இவ்வாலயத்தின் சிறப்பம்சங்கள். பின்னர் தோன்றிய கோதிக் கட்டிடக்கலையும் இவ்வாலயத்தை அழகுபடுத்தியுள்ளது. இவ்வாலயத்தினுள் அமைந்துள்ள நூலகத்தின் முதன்மை வாயிற்கதவு (முன்னனுமதி பெற்றே பார்க்க முடியும்) 14 ஆம் நூற்றாண்டில் எழுப்பப்பட்ட இங்கிலாந்தின் சில பழமையானக் கதவுகளில் ஒன்று. டெஃடுசு ரோஃப்பின்சசு என்ற மிகப்பழமையான ஆங்கில சட்ட நூல், இங்குள்ள துறவிகளாலே எழுதப்பட்டது.
# உரோச்சட்டர் தேவாலயம்

## வரலாறு

கி.பி. 42 இல் உரோமானியர்கள், உரோச்சட்டர் பகுதிகளை தங்கள் கட்டுபாட்டில் கொண்டுவந்து, துரோபிரிவே என்று பெயரிட்டனர். கி.பி. 407 இல் உரோமானியர்கள் வெளியேறிய பின்னர் நிலவிய குழப்ப நிலையை பயன்படுத்தி, சூட்டுகள், கென்ட் கடற்கரை வழியாக மெட்வே பகுதிக்குள் நுழைந்தனர். பின்னர் அய்லஃசபோர்ட் என்ற இடத்தில் பிரித்தானியர்களை தோற்கடித்து, மேற்கு கென்டில் இருந்த சாக்சன்களுடன் இணைத்து கென்ட் இராச்சியத்தை நிறுவினர். இதன் பின்னர் உரோச்சட்டரை சுற்றிய பகுதிகள் செஃடர்வரா லாதே (*lathe of Cesterwara*) என்று அழைக்கப்பட்டது.  
கி.பி. 604 இல், கேன்டர்பரி பேராயர் அகுத்தினார், உரோச்சட்டரில் ஒரு பேராலயத்தை எழுப்பும் பணிக்காக இறைப்பணியாளர் யூஃதுவை அனுப்பினார். இதற்கான நிலத்தை கென்ட் இராச்சியத்தின் மன்னர் ஏத்தல்பர்ட் வழங்கினார். பின்னர் அகுத்தினார் யூஃதுவை உரோச்சட்டரின் முதல் ஆயராக நியமித்தார்.  
நோர்மானியர்களின் படையெடுப்பிற்குப் பின்னர் கி.பி. 1077 இல் உரோச்சட்டர் ஆயராக குண்டல்ப் பொறுப்பேற்றார். கி.பி. 1080 இல், சுமார் 450 வருடம் பழமையான உரோச்சட்டர் ஆலயத்தின் கிழக்குப் பகுதியில், புதிய ஆலயத்தை எழுப்பி புனித அந்திரேயா திருத்தூதருக்காய் அர்ப்பணித்தார். கி.பி. 1130 இல் ஆலயத்தின் பணிகள் நிறைவடைந்தது.  
கி.பி. 1137 இல் நிகழ்ந்த தீவிபத்தில் உரோச்சட்டர் பேராலயம் பெரிதும் சேதமடைந்தது.  
கி.பி. 1227 இல் நோர்மானியர்களால் அமைக்கப்பட்ட பாடகர்கள் இருக்கையிடம் புதுப்பிக்கப்பட்டது. கி.பி. 1343 இல், ஆயர் கமோ தி கைத் (*Hamo de Hythe*) ஆலய கோபுரத்தை உயர்த்தி, நான்கு மணிகளைத் தொங்கவிட்டார்.
# உரோச்சட்டர் கோட்டை

**உரோச்சட்டர் கோட்டை** (*Rochester Castle*) இங்கிலாந்தின் கென்ட் மாவட்டத்தில் அமைந்துள்ள மெட்வே பகுதியில் உள்ள உரோச்சட்டர் எனும் சிற்றூரில் அமைந்துள்ளது. இது இங்கிலாந்தின் மிகவும் உயரமான நார்மன் கட்டடக்கலையில் கட்டப்பட்ட நார்மன் அரண் ஆகும். இது உரோமைப் பேரரசின் இலண்டன் சுவர் கட்டும் காலத்தில் மெட்வே ஆற்றைக் கடக்கும் உரோமானியர்களைப் பாதுகாக்கக் கட்டப்பட்டது.
# கிறிஸ்டோபர் மக்கென்ட்லஸ்

**கிறித்தோபர் ஜான்சன் மக்கென்ட்லசு** (*Christopher Johnson McCandless*, 12 பெப்ரவரி 1968 - ஆகத்து 1992) அமெரிக்காவில் வாழ்ந்த ஒரு சாகசக்காரர் ஆவார். எளிய வாழ்க்கை வாழ்வதற்காக 1992ம் ஆண்டு ஏப்ரல் மாதத்தில் அலாஸ்காவிலுள்ள காட்டுப்பகுதிக்குத் தனியே சென்றார். நான்கு மாதங்களுக்குப் பிறகு அவருடைய உடல் டெனாலி தேசியப் பூங்காவில் சுஷனா ஆற்றின் கிழக்குக் கரையில் கண்டெடுக்கப்பட்டது.  
மக்கென்ட்லஸ் பற்றிய ஒரு முழு நீள கட்டுரை தி நியூயார்க்கர் பத்திரிகையில் பிப்ரவரி 8, 1993 இதழில் வெளியானது. மக்கென்ட்லஸின் பயணத்தைப் பற்றிய கதையை 1996ல், ஜான் கிராகொயர் எனும் மலையேற்ற சாகசக்காரர் Into the Wild (இன் டு த வைல்ட் / காட்டுக்குள்) என்ற பெயரில் வெளியிட்டார். மக்கென்ட்லஸின் பயணத்தை அடிப்படையாகக் கொண்ட Into the Wild (இன் டு த வைல்ட் / காட்டுக்குள்) என்ற ஆங்கிலத் திரைப்படம் 2007ம் ஆண்டு வெளிவந்தது.
# விக்கிப்பீடியா:100விக்கிநாட்கள்

பயனர்கள் தொடர்ந்து விக்கிப்பீடியாவுக்குப் பங்களிக்கும் உந்துதலைத் தக்க வைக்கும் பொருட்டு, நாளொரு கட்டுரையென தொடர்ந்து 100 நாட்கள் 100 கட்டுரைகளை உருவாக்க, தங்களுக்குத் தாங்களே முன்வைக்கும் சோதனை தான் #100விக்கிநாட்கள் திட்டம் ஆகும். இது இந்த பன்னாட்டு100 விக்கிநாட்கள் திட்டத்தினை அடிப்படையாகக் கொண்டது.
# விக்கிப்பீடியா:100விக்கிநாட்கள்

## #100விக்கிநாட்கள் விதிகள்

1. ஒவ்வொரு நாளும் (குறைந்தது) ஒரு கட்டுரை எழுத வேண்டும்.
1. கட்டுரைகளை முன்பே எழுதுவதோ விட்டுப் போன நாட்களுக்குக் கட்டுரைகளைச் சேர்த்து எழுதுவதோ கூடாது.
1. 100விக்கிநாட்கள் செயல்படுத்துவதை ஏதேனும் விதிகள் தடுத்தால், விதிகளை மீறலாம்.
# விக்கிப்பீடியா:100விக்கிநாட்கள்

## பயன்கள்

1. பல்வேறு காரணங்களுக்காக விக்கிப்பீடியாவுக்குப் பங்களிப்பதை ஒத்திப் போட்டு வரும் பயனர்களுக்கு உந்துதலாக இருக்கும். இதைப் பொதுவில் அறிவித்து விட்டுச் செய்வதால், கட்டுரைகளை எழுதியே தீர வேண்டும் என்ற கடப்பாடு மானப்பிரச்சினையாக இருக்கும் :)
1. இது ஒரு தொற்று போல மற்ற பயனர்களையும் உள்வாங்கினால் தமிழ்விக்கிப்பீடியாவுக்கான பங்களிப்புகள் கூடும் :)
1. உலகளாவிய #100விக்கிநாட்கள் முகநூல் குழுமத்தில் அன்றாடம் கட்டுரைகளைப் பகிரும் போது, தமிழ் விக்கிப்பீடியாவைப் பற்றியும் தமிழ்ப் பண்பாடு பற்றியும் பரப்புரை செய்ய நல்ல வாய்ப்பாக இருக்கும். அத்தோடு, உலக விக்கிப்பீடியர்கள் அறிமுகமும் கிடைக்கும். இது தொலைநோக்கில் நமக்கு மிகவும் உதவும்.
1. உங்கள் தொகுத்தல் சுருக்கங்களிலும் சமூக ஊடகப் பகிர்வுகளிலும் #100விக்கிநாட்கள் என்ற குறிப்போடு கட்டுரைகளைப் பகிர்ந்தால் பொதுவான விக்கிப்பீடியா பரப்புரைக்கு உதவும்.
# விக்கிப்பீடியா:100விக்கிநாட்கள்

## கருவிகள்

- இந்த கருவியின் வழியே உங்கள் கட்டுரை உருவாக்கங்கள் கணிக்கப்படும். மேலதிக விவரங்களுக்கு மேல்விக்கியை இடப்பக்கமுள்ள விக்கித்தரவு இணைப்பு வழியே சென்று காணவும்.
# விக்கிப்பீடியா:100விக்கிநாட்கள்

## பங்குபெறும் பயனர்கள்

1. இரவி எழுதிய கட்டுரைகளின் பட்டியல்
1. மயூரநாதன் எழுதிய கட்டுரைகளின் பட்டியல் (8 ஆகத்து 2015 முதல்) - 15 நவ 2015 அன்று நிறைவேறியது
1. 
மதனாகரன் எழுதிய கட்டுரைகளின் பட்டியல்

1. சிறீதரன் எழுதிய கட்டுரைகளின் பட்டியல்
1. சக்திகுமார் லெட்சுமணன் எழுதிய கட்டுரைகளின் பட்டியல் - (2015 ஆகத்து 10 முதல் - நவம்பர் 17 வரை 100நாட்கள் நிறைவுற்றன). மீண்டும் ஒரு முறை (நவம்பர் 18 முதல்)
1. 
சுந்தர் எழுதிய கட்டுரைகளின் பட்டியல்
# விக்கிப்பீடியா:100விக்கிநாட்கள்

## பங்குபெறும் பயனர்கள்

### 2024

1. --கி.மூர்த்தி (பேச்சு) 04:42, 1 சனவரி 2024 (UTC)
1. கி.மூர்த்தி உருவாக்கிய கட்டுரைகள் - கணக்கீட்டுக் கருவியில் காண்க
1. --கு. அருளரசன் (பேச்சு) 05:15, 1 சனவரி 2024 (UTC)
1. கு. அருளரசன் உருவாக்கிய கட்டுரைகள் - கணக்கீட்டுக் கருவியில் காண்க
1. --Info-farmer(பேச்சு) 05:38, 1 சனவரி 2024 (UTC)
1. தகவலுழவன் உருவாக்கிய கட்டுரைகள் - கணக்கீட்டுக் கருவியில் காண்க
1. --Balu1967 (பேச்சு) 06:36, 1 சனவரி 2024 (UTC)
1. பாலு உருவாக்கிய கட்டுரைகள் - கணக்கீட்டுக் கருவியில் காண்க
1. ----Rabiyathul (பேச்சு) 07:53, 1 சனவரி 2024 (UTC)
1. இராபியா உருவாக்கிய கட்டுரைகள் - கணக்கீட்டுக் கருவியில் காண்க
1. --நேயக்கோ (பேச்சு) 14:15, 1 சனவரி 2024 (UTC)
1. நேயக்கோ உருவாக்கிய கட்டுரைகள் - கணக்கீட்டுக் கருவியில் காண்க
1. --NithyaSathiyaraj (பேச்சு) 14:56, 1 சனவரி 2024 (UTC)
1. நித்யா உருவாக்கிய கட்டுரைகள் - கணக்கீட்டுக் கருவியில் காண்க
- --மகாலிங்கம் இரெத்தினவேலு 06:15, 1 சனவரி 2024 (UTC)
- மகாலிங்கம் இரெத்தினவேலு உருவாக்கிய கட்டுரைகள் - கணக்கீட்டுக் கருவியில் காண்க
- தொடர்ச்சியாக கட்டுரைகள் எழுத இயலா சூழ்நிலை (பணியடர்வு)
- 
--உலோ.செந்தமிழ்க்கோதை (பேச்சு) 
13:32, 1 சனவரி 2024 (UTC)
- உலோ.செந்தமிழ்க்கோதை உருவாக்கிய கட்டுரைகள் - கணக்கீட்டுக் கருவியில் காண்க
- இயற்கை ஏய்தினார்.
- 
-- பிரயாணி 
 (பேச்சு) 14:56, 1 சனவரி 2024 (UTC)
- பிரயாணி உருவாக்கிய கட்டுரைகள் - கணக்கீட்டுக் கருவியில் காண்க
- விக்கிப்பீடியாவின் நிருவாகியின் முடிவிற்க்கு பிறகு, தொடர்ந்து செயற்படவில்லை. அவரது பேச்சுப் பக்கத்தினைக் காண்க.
- --
இ.வாஞ்சூர் முகைதீன்
 (பேச்சு) 10:48, 3 பெப்பிரவரி 2024 (UTC)
- இ.வாஞ்சூர் முகைதீன் உருவாக்கிய கட்டுரைகள் - கணக்கீட்டுக் கருவியில் காண்க
- விக்கிப்பீடியாவின் நிருவாகியின் முடிவிற்க்கு பிறகு, தொடர்ந்து செயற்படவில்லை. அவரது பேச்சுப் பக்கத்தினைக் காண்க.
# விக்கிப்பீடியா:100விக்கிநாட்கள்

## பங்குபெறும் பயனர்கள்

### 2024

#### மெட்டாவிக்கிப்படிவம்

- மெட்டாவிக்கியில் ..meta:100wikidays/Participants
<poem>
|-
|1st round  
|2024-01-01
|Tamil wikipedia
</poem>
# விக்கிப்பீடியா:100விக்கிநாட்கள்

## இவற்றையும் காணவும்

- விக்கிப்பீடியா:விக்கித் திட்டம் 100
- விக்கிப்பீடியா:விக்கி365
# வார்ப்புரு:தகவற்சட்டம் தொடருந்து

|label3 = Manufacturer
|class3 = brand
|data3 = }}  
|label4 = Order number
|data4 = }  
|label5 = Built at
|data5 = }}  
|label6 = Family name
|data6 = }}  
|label7 = Replaced
|data7 = }}  
|label8 = Constructed
|data8 = }  
|label9 = Entered service
|data9 = }  
|label10 = Refurbishment
|data10 = }}  
|label11 = Scrapped
|data11 = }  
|label12 = Number under construction
|data12 = }}  
|label13 = Number built
|data13 = }}  
|label14 = Number in service
|data14 = }  
|label15 = Number preserved
|data15 = }  
|label16 = Number scrapped
|data16 = }  
|label17 = Formation
|data17 = }}  
|label18 = Diagram
|data18 = }  
|label19 = Design code
|data19 = }  
|label20 = Fleet numbers
|data20 = }}  
|label21 = Capacity
|data21 = }}  
|label22 = Operator
|data22 = }}  
|label23 = Depot(s)
|data23 = }}  
|label24 =
|data24 = }}  
|header30 =  
|label31 = Car body construction
|data31 = }}  
|label32 = Train length
|data32 = }}  
|label33 = Car length
|data33 = }}  
|label34 = Width
|data34 = }}  
|label35 = Height
|data35 = }}  
|label36 = Floor height
|data36 = }  
|label37 = Platform height
|data37 = }  
|label38 = Entry
|data38 = }  
|label39 = Doors
|data39 = }  
|label40 = Articulated sections
|data40 = }  
|label41 = Wheel diameter
|data41 = }  
|label42 = Wheelbase
|data42 = }  
|label43 = Maximum speed
|data43 = }}  
|label44 = Weight
|data44 = }}  
|label45 = Axle load
|data45 = }}  
|label46 = Traction system
|data46 = }}  
|label47 = Prime mover(s)
|data47 = }}  
|label48 = Engine type
|data48 = }}  
|label49=Cylinder count
|data49=}}  
|label50=Cylinder size
|data50=}}  
|label51 = Traction motors
|data51= }  
|label52 = Power output
|data52 = }}  
|label53 = Tractive effort
|data53 = }  
|label54= Transmission
|data54 = }}  
|label55 = Acceleration
|data55 = }}  
|label56 = Deceleration
|data56 = }}  
|label57 = Auxiliaries
|data57 = }}  
|label58= Power supply
|data58 = }}  
|label59 = Train heating
|data59 = }  
|label60= Electric system(s)
|data60 = }}  
|label61 = Current collection method
|data61 = }  
|label62 = UIC classification
|data62= }  
|label63 = AAR wheel arrangement
|data63 = }}  
|label64 = Bogies
|data64= }  
|label65 = Braking system(s)
|data65 = }}  
|label66 = Safety system(s)
|data66 = }}  
|label67= Coupling system
|data67 = }  
|label68 = Multiple working
|data68 = }  
|label69 = Headlight type
|data69 = }}  
|label70 = Track gauge
|data70 = }}  
|label71 = Seating
|data71 = }}  
|label72 = Stock type
|data72 = }}  
|header74 =
|data75 = }  
}}<noinclude>  
</noinclude>
# வார்ப்புரு:Infobox தொடருந்து

|label3 = Manufacturer
|class3 = brand
|data3 = }}  
|label4 = Order number
|data4 = }  
|label5 = Built at
|data5 = }}  
|label6 = Family name
|data6 = }}  
|label7 = Replaced
|data7 = }}  
|label8 = Constructed
|data8 = }  
|label9 = ஆரம்பித்த நாள்
|data9 = }  
|label10 = Refurbishment
|data10 = }}  
|label11 = Scrapped
|data11 = }  
|label12 = Number under construction
|data12 = }}  
|label13 = Number built
|data13 = }}  
|label14 = Number in service
|data14 = }  
|label15 = Number preserved
|data15 = }  
|label16 = Number scrapped
|data16 = }  
|label17 = Formation
|data17 = }}  
|label18 = Diagram
|data18 = }  
|label19 = Design code
|data19 = }  
|label20 = Fleet numbers
|data20 = }}  
|label21 = Capacity
|data21 = }}  
|label22 = இயக்குபவர்
|data22 = }}  
|label23 = Depot(s)
|data23 = }}  
|label24 =
|data24 = }}  
|header30 =  
|label31 = Car body construction
|data31 = }}  
|label32 = Train length
|data32 = }}  
|label33 = Car length
|data33 = }}  
|label34 = Width
|data34 = }}  
|label35 = Height
|data35 = }}  
|label36 = Floor height
|data36 = }  
|label37 = Platform height
|data37 = }  
|label38 = Entry
|data38 = }  
|label39 = Doors
|data39 = }  
|label40 = Articulated sections
|data40 = }  
|label41 = Wheel diameter
|data41 = }  
|label42 = Wheelbase
|data42 = }  
|label43 = Maximum speed
|data43 = }}  
|label44 = Weight
|data44 = }}  
|label45 = Axle load
|data45 = }}  
|label46 = Traction system
|data46 = }}  
|label47 = Prime mover(s)
|data47 = }}  
|label48 = Engine type
|data48 = }}  
|label49=Cylinder count
|data49=}}  
|label50=Cylinder size
|data50=}}  
|label51 = Traction motors
|data51= }  
|label52 = Power output
|data52 = }}  
|label53 = Tractive effort
|data53 = }  
|label54= Transmission
|data54 = }}  
|label55 = Acceleration
|data55 = }}  
|label56 = Deceleration
|data56 = }}  
|label57 = Auxiliaries
|data57 = }}  
|label58= Power supply
|data58 = }}  
|label59 = Train heating
|data59 = }  
|label60= Electric system(s)
|data60 = }}  
|label61 = Current collection method
|data61 = }  
|label62 = UIC classification
|data62= }  
|label63 = AAR wheel arrangement
|data63 = }}  
|label64 = Bogies
|data64= }  
|label65 = Braking system(s)
|data65 = }}  
|label66 = Safety system(s)
|data66 = }}  
|label67= Coupling system
|data67 = }  
|label68 = Multiple working
|data68 = }  
|label69 = Headlight type
|data69 = }}  
|label70 = Track gauge
|data70 = }}  
|label71 = Seating
|data71 = }}  
|label72 = Stock type
|data72 = }}  
|header74 =
|data75 = }  
}}<noinclude>
# வார்ப்புரு:Infobox தொடருந்து

## தோற்றம்

<table><tr><td>Full (for DMU / EMU):
<pre>  
</pre></td><td>Cutdown for a carriage / coach:
<pre>  
</pre>
</td></tr></table>  
</noinclude>
# காதற்கடிதம்

காதற்கடித ஓவியம்]]  
**காதற்கடிதம்** (*Love letter*) என்பது காதல் உணர்வுகளை எழுத்து வடிவத்தில் வெளிப்படுத்தி எழுதும் கடிதம் ஆகும். ஒருவர் தான் காதலிப்பவரிடம் இதனை நேரடியாகக் கொடுப்பார். அல்லது அஞ்சல் வழியாகவோ புறா மூலமாகவோ நண்பர் மூலமாகவோ அனுப்புவார். சில வேளைகளில் காதற்கடிதத்தை மறைவான ஓரிடத்தில் ஒளித்து வைத்து விடுவதுமுண்டு. முதன்முறையாகக் காதலைத் தெரிவிப்பதற்காக மட்டுமன்றி, மனைவிக்கோ காதலிக்கோ கூடக் காதற்கடிதத்தை எழுதுவதுண்டு. காதற்கடிதம் எழுதும் வழக்கம் தற்போது குறைந்து வருவதாகக் கூறப்படுகின்றது.
# காதற்கடிதம்

## திரைப்படங்களில்

- 1991ஆம் ஆண்டில் வெளிவந்த சேரன் பாண்டியன் என்ற திரைப்படத்தில் சௌந்தர்யன் எழுதிய *காதல் கடிதம் வரைந்தேன் உனக்கு* என்ற பாடல் இடம்பெற்றிருந்தது.
- 1992ஆம் ஆண்டில் வெளிவந்த குணா என்ற திரைப்படத்தில் காதலன், காதலிக்கான கடிதத்தைக் காதலியைக் கொண்டே எழுதுவிப்பதாக, *கண்மணி அன்போடு காதலன் நான் எழுதும் கடிதமே* என்ற பாடல் காட்சிப்படுத்தப்பட்டிருந்தது. இப்பாடலை வாலி எழுதியிருந்தார்.
- 1995ஆம் ஆண்டு வெளிவந்த தேவா என்ற திரைப்படத்தில் வாலி எழுதிய *ஒரு கடிதம் எழுதினேன் என் உயிரை அனுப்பினேன்* என்ற பாடல் இடம்பெற்றிருந்தது.
- 1999ஆம் ஆண்டு வெளிவந்த சோடி என்ற திரைப்படத்தில் வைரமுத்து எழுதிய *காதல் கடிதம் தீட்டவே மேகம் எல்லாம் காகிதம்* என்ற பாடல் இடம்பெற்றிருந்தது.
- 2008ஆம் ஆண்டு, காதல் கடிதம் என்ற பெயரில் ஒரு திரைப்படம் வெளியாகியது.
- 2010ஆம் ஆண்டு, 365 காதல் கடிதங்கள் என்ற பெயரில் ஒரு திரைப்படம் வெளியாகியது.
- 2013ஆம் ஆண்டு வெளிவந்த கண்ணா இலட்டு தின்ன ஆசையா என்ற திரைப்படத்தில் கானா பாலா எழுதிய *இலவு இலெற்றரு எழுத ஆசைப்பட்டேன்* என்ற பாடல் இடம்பெற்றிருந்தது.
# காதற்கடிதம்

## இதனையும் பார்க்க

- வேலன்டைன் நாள்
# டேவிட் பால்டிமோர்

**டேவிட் பால்டிமோர்** (*David Baltimore*, 7 மார்ச் 1938- 6 செப்டம்பர் 2025) ஓர் அமெரிக்க உயிரியலாளரும் பல்கலைக்கழக ஆட்சியாளரும் ஆவார். இவர் 1975 இல் மருத்துவம் அல்லது உடலியங்கியலுக்கான நோபல் பரிசு பெற்றார். 1997 முதல் 2006 வரை கலிபோர்னியா தொழில்நுட்ப நிறுவனத்தின் தலைவராக இருந்தார். இப்போது அங்கு தகைமைத் தலைவராகவும் இராபெர்ட் ஆந்திரூசு மிலிக்கன் கட்டில் உயிரியல் பேராசிரியராகவும் இருக்கிறார். இவர் 1990முதல் 1991வரை இராக்பெல்லெர் பல்கலைக்கழகத் தலைவராகவும் இருந்துள்ளார். 2007இல் அமெரிக்க அறிவியல் மேம்பாட்டுக்கழகத்தின் தலைவரானார். முனைவர் பால்டிமோர் உலக அறிவியலில் பெருந்தாக்கத்தை விளைவித்துள்ளார். குறிப்பாக நோயெதிர்ப்பியல், நச்சுயிரியல், புற்றுநோய் ஆய்வு, உயிரித் தொழில்நுட்பம், மீளிணைவு டி. என். ஏ. ஆய்வு ஆகிய புலங்களில் ஆய்வாளராகவும் ஆட்சியாளராகவும் கல்வியாளராகவும் அறிவியல் சார்ந்த பொதுக்கொள்கையாளராகவும் பெரும்பங்களித்துள்ளார். இவர் பல முனைவர்பட்ட, முதுமுனைவர்பட்ட மாணவர்களை வழிநடத்தியுள்ளார். இவர்களில் பலர் பல்வேறு புலங்களில் பெயர்பெற்ற ஆய்வாளர்களக உள்ளனர். நோபல் பரிசு மட்டுமன்றி, இவர் பல விருதுகளைப் பெற்றுள்ளார். 1999இல் தேசிய அறிவியல் பதக்கம் பெற்றார். இவர் தற்போது பரிந்துரையாளர் வாரியத்தில் இருக்கிறார்.
# டேவிட் பால்டிமோர்

## இளம்பருவம்

### விருதுகளும் தகைமைகளும்

- வாரன் ஆல்பெர்ட் அறக்கட்டளைப் பரிசு (2000)
- தேசிய அறிவியல் பதக்கம் (1999)
- மருத்துவம் அல்லது உடலியங்கியலுக்கான நோபல் பரிசு (1975)
- அமெரிக்கக் கலை, அறிவியல் கல்விக்கழகத்தின் ஆய்வாளர் (1974)
- மூலக்கூற்று உயிரியலில் NAS விருது (1974)
- கெயிர்டினர் பன்னாட்டு விருது (1974)
- நச்சுயிரியலில் கசுத்தாவ் சுட்டெர்ன் விருது (1971)
- வாரன் மூவாண்டுப் பரிசு (1971)
- எலி லில்லி விருது, ஏமவியல், நுண்ணுயிரியலுக்கானது (1971)
# டேவிட் பால்டிமோர்

## சொந்த வாழ்க்கை

பால்டிமோர் 1968இல் மரு. அலைசு எசு. ஃஉவாங்கை மணந்தார். இவர்களுக்கு ஒரு மகள் உண்டு.
# அகில்யாபாய் ஓல்கர்

**மகாராணி அகல்யா பாய் ஓல்கர்**(31 மே 1725 – 13 ஆகத்து 1795),  ஓல்கர்வம்சத்தின் பேரரசியாவார். இவர் மராட்டியப் பேரரசின் இந்தூர் அரசை ஆட்சி செய்தவராவார்.இவர் அகமத்நகரிலுள்ளசாம்கெட் என்னும் நகரின், இச்சோண்டி கிராமத்தில் பிறந்தவர் ஆவார். இவர் ஆட்சியில் தலைநகரத்தை இந்தோரின் தெற்கில் நருமதையில் அமைந்துள்ள மகேசுவருக்கு மாற்றினார்.
# அகில்யாபாய் ஓல்கர்

## ஆட்சிப்பகுதி

அகில்யாபாயின் கனவர் காண்டே ராவ் ஓல்கர், கும்பர் போரில் 1754-ல் உயிரிழந்தார். 12 ஆண்டுகளுக்குப் பிறகு இவருடைய மாமனார் மல்கர் ராவும் காலமானார். அதன்பிற்கு ஓராண்டு கழித்து இந்தூர் அரசியாக முடிசூட்டப்பட்டார். இவர் தன்னுடையா அரசை வழிப்பறிக் கொள்ளையர்களிடம் இருந்து காக்க பாடுபட்டார். இவர் தன்னுடைய போர்படையை வழிநடத்துவதிலும் தன்னுடைய வீரத்தை காட்டினார். இவர் துகோசி ஓல்கரை தன்னுடைய தளபதியாக நியமித்தார். இவரது 30 ஆண்டு ஆட்சிக்காலத்தில் முறையான நிர்வாகமும், நல்லதொரு ஆட்சியுமாக நடத்தினார், இவர் வாழும்போது மரியாதையுடனும், இறந்த பிறகு துறவிபோலவும் கருதப்பட்டார்.
# அகில்யாபாய் ஓல்கர்

## கட்டிய கோயில்கள் மற்றும் கோட்டைகள்

அகில்யாபாய் கட்டிடக்கலைநுட்பத்தில் ஆர்வமுள்ளவராக இருந்தார். இவர் இந்தோர், மகேசுவர் பகுதிகளில் பல கோயில்களை நிறுவினார். இவருடைய ஆட்சிப்பகுதியில் மட்டுமின்றி பல்வேறு இடங்களில் கோயில்கள், தர்மசாலை எனப்படும் ஓய்வு விடுதிகள் ஆகியவற்றை உருவாக்கினார். கிழக்கே இந்துக்களின் முக்கிய புனிதத் தலங்களன குசராத்திலுள்ள துவாரகாதீசர் கோயில் முதல், கங்கை நதிக்கரையிலுள்ள காசி விசுவநாதர் கோயில் வரையிலும், கயை விஷ்ணுபாத கோயில், உஜ்ஜைன் மகாகாலேஸ்வரர் கோயில் , நாசிக் திரியம்பகேஸ்வரர் கோவில் , கயை விஷ்ணுபாத கோயில் மற்றும் பரளி வைத்தியநாதர் கோயில் ஆகிய மகாராட்டிரப் பகுதியிலும் தனது கோயில்களை கட்டினார். சோமநாதபுரத்தில் பாழடைந்த சிவன் கோயிலை மீண்டும் கட்டி குடமுழுக்கு செய்தார். அரசர்களில் அக்பரை குறிப்பிடுவது போல, பேரரசிகளில் முக்கியமானவர் இவரென குறிப்பிடப்படுகிறது.
# அகில்யாபாய் ஓல்கர்

## இந்திய அரசின் மரியாதை

இந்திய அரசு அகில்யாபாய் ஓல்கருக்கு மரியாதை அளிக்கும் விதமாக இந்தோர் விமான நிலையத்திற்கு, தேவி அகில்யாபாய் ஓல்கர் விமான நிலையம் என பெயர் சூட்டியுள்ளது. அதுமட்டுமின்றி, 1999-ம் ஆண்டு ஆகத்து 25-ம் நாள் இவருடைய படத்தை அஞ்சல் தலையில் பொறித்து மரியாதை செய்துள்ளது.
# மன்னர் மானியம் (இந்தியா)

(பச்சை நிறம்)]].
**மன்னர் மானியம்** (Privy Purse in India) என்பது இந்திய விடுதலைக்கு முன்பு பிரித்தானிவின் இந்தியப் பேரரசின் கீழ், சுதேச சமஸ்தான மன்னர்களுக்கும், அவர்தம் வாரிசுகளுக்கும், இந்தியப் பிரிவினைக்குப்பின் இந்திய அரசால் ஆண்டுதோறும் வழங்கப்பட்ட உதவித் தொகையாகும்.  
மன்னர் மானியம் எனும் உதவித் தொகை வழங்குவது, இந்திய அரசியலமைப்பில் செய்த 26வது திருத்தத்தை, 1971ஆம் ஆண்டில் இந்திய நாடாளுமன்றத்தின் இரு அவைகளில் நிறைவேற்றிய பின்னர், இந்திய அரசால் நிறுத்தப்பட்டது.
# மன்னர் மானியம் (இந்தியா)

## வரலாறு

இந்திய விடுதலைக்கு முன்னர் 1947இல் 560 சுதேச சமஸ்தானங்கள் ஆங்கிலேயே அரசுக்கு ஆண்டுதோறும் திறை செலுத்திக் கொண்டு, தத்தம் பகுதிகளை ஆட்சி செய்து கொண்டிருந்தன. அவற்றில் தமிழ்நாட்டில் புதுக்கோட்டை சமஸ்தானமும் ஒன்றாகும். 15 ஆகஸ்டு 1947இல் இந்திய விடுதலைக்குப் பின்னர், இந்திய அரசின் உள்துறை அமைச்சராக இருந்த சர்தார் வல்லபாய் படேலின் முயற்சியால் அனைத்து சுதேச சமஸ்தானங்களின் ஆட்சிப் பகுதிகள் இந்திய அரசின் கீழ் இணைந்தன.  
தங்கள் ஆளும் பகுதியை இந்தியாவுடன் இணைத்தமைக்காக 565 சுதேச மன்னர்களுக்கு மானியத்தொகையாக இந்திய அரசு ஆண்டுதோறும் ரூபாய் 5000 முதல் இரண்டு இலட்சம் வரை வழங்கப்பட்டது. பெரிய சுதேச மன்னர்களாக ஹைதராபாத் நிஜாம், மைசூர், திருவாங்கூர், பரோடா, ஜெய்பூர் மற்றும் பாட்டியால மன்னர்களுக்கு பத்து இலட்சம் ரூபாய் வரை மன்னர் மானியம் வழங்கப்பட்டது.
# மன்னர் மானியம் (இந்தியா)

## ஒழிப்பு

1969இல் மன்னர் மானிய ஒழிப்பு சட்ட மசோதா அரசு நாடாளுமன்றத்தில் கொண்டுவந்த போது ஒரு வாக்கு வித்தியாசத்தின் நாடாளுமன்ற மாநிலங்களவையில் தோற்றது. *இந்திய அரசியல் அமைப்பு (26வது திருத்தம்) சட்டம், 1971* (The Constitution (Twenty-sixth Amendment) Act, 1971) 1971இல் நாடாளுமன்றத்தின் இரு அவைகளில் நிறைவேற்றப்பட்டதால் இந்திய அரசு மன்னர் மானியம் வழங்குவது நிறுத்தப்பட்டது.
# மல்லுவேட்டி மைனர்

**மல்லுவேட்டி மைனர்** என்பது மனோபாலாவின் இயக்கத்தில் 1990ஆவது ஆண்டில் வெளியான ஒரு நகைச்சுவை தமிழ்த் திரைப்படமாகும். சத்யராஜ், சீதா, ஷோபனா ஆகியோர் முக்கிய கதாபாத்திரங்களில் நடித்திருந்தனர். பி. கலைமணியின் தயாரிப்பில்,.இளையராஜாவின் இசையமைப்பில் உருவான இத்திரைப்படம் 1990 அக்டோபர் 17 அன்று வெளியானது.
# மல்லுவேட்டி மைனர்

## நடிகர்கள்

- சத்யராஜ் - ராசப்ப கவுண்டர் / மாரப்ப கவுண்டர்
- சீதா - பரிமளா
- ஷோபனா - சந்தான லட்சுமி
- வினு சக்ரவர்த்தி - தலைவர்
- வெண்ணிற ஆடை மூர்த்தி
- செந்தில்
- சின்னி ஜெயந்த்
- தியாகு - பட்டாபி
- எம். ஆர். கிருஷ்ணமூர்த்தி - பரமசிவம்
- கோகிலா - பட்டாபியின் மனைவி
- குட்டி பத்மினி - பரமசிவத்தின் மனைவி
- மாஸ்டர் ராஜேஷ் - மாரப்ப கவுண்டரின் மகன்
- டி. கே. எஸ். சந்திரன்
- இடிச்சபுளி செல்வராஜ்
- சிவராமன் - திருமண தரகர்
- காந்திமதி
- எஸ். என். லட்சுமி
- பயில்வான் ரங்கநாதன்
- பெரிய கருப்பத் தேவர்
- சக்திவேல்
- தளபதி தினேஷ்
# மதுரை வீரன் எங்க சாமி

**மதுரை வீரன் எங்க சாமி** என்பது 1990ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இப்படத்தில், சத்யராஜ், ரூபினி ஆகியோர் முக்கிய கதாபாத்திரங்களில் நடித்திருந்தனர். இது எதிர்பார்த்த அளவிற்கு வெற்றிபெறவில்லை. வணிக ரீதியாகவும் இப்படம் தோல்வியைச் சந்தித்தது. இப்படத்தில் கவுண்டமணி நடித்த *பலூன் கந்தசாமி* கதாபாத்திரம் பலராலும் பாராட்டப்பட்டது.
# மதுரை வீரன் எங்க சாமி

## நடிகர்கள்

- சத்யராஜ்
- ரூபினி
- கவுண்டமணி
- செந்தில்
# பிரம்மா (திரைப்படம்)

**பிரம்மா** என்பது கே. சுபாஷ் இயக்கத்தில் 1991ஆவது ஆண்டில் வெளியான தமிழ்த் திரைப்படமாகும். இப்படத்தில் சத்யராஜ், குஷ்பூ, பானுப்ரியா ஆகியோர் முக்கிய கதாபாத்திரங்களில் நடித்திருந்தனர். தீபாவளியன்று வெளியான இப்படம் சிறப்பான வரவேற்பை பெற்று நூறு நாட்களைக் கடந்து ஓடிய வெற்றித் திரைப்படமாக அமைந்தது. தமிழில் வெற்றிபெற்றதைத் தொடர்ந்து இப்படம் இதே பெயரில் மோகன் பாபு நடிப்பில் தெலுங்கிலும், கோவிந்தாவின் நடிப்பில் இந்தியிலும் மறுஆக்கம் செய்யப்பட்டது.
# பிரம்மா (திரைப்படம்)

## நடிகர்கள்

- சத்யராஜ் - ரவிவர்மன்
- குஷ்பூ - ஜெனீபர்
- பானுப்ரியா - பவித்ரா
- கவுண்டமணி - வளையபாளையம் சின்னசாமி
- பிரதீப் சக்தி
# பிரம்மா (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார்.  
| "எங்கிருந்தோ இளங்குயிலின்" | எஸ். பி. பாலசுப்பிரமணியம் | வாலி | 05:07 |
| --- | --- | --- | --- |
| "இவள் ஒரு இளங்குருவி" | எஸ். ஜானகி | 04:53 |  |
| "நடப்பது நடக்கட்டும்" | எஸ். பி. பாலசுப்பிரமணியம் | கங்கை அமரன் | 05:04 |
| "இராத்திரி நேரம் இரயிலடி ஓரம்" | எஸ். பி. பாலசுப்பிரமணியம், எஸ். ஜானகி | வாலி | 05:04 |
| "வருது வருது" | எஸ். ஜானகி, எஸ். பி. பாலசுப்பிரமணியம் | 05:02 | } |
# பிரம்மா (திரைப்படம்)

## தயாரிப்பு

தொடக்கத்தில் இப்படத்தின் ஜெனீபர் கதாபாத்திரத்தில் கனகா நடிப்பதாக இருந்தது. ஆனால் நடிக்க தேதி கிடைக்காததால் இப்பாத்திரத்தில் குஷ்பூ நடித்திருந்தார்.
# பிரம்மா (திரைப்படம்)

## வெளியீடு

ரசிகர்களிடம் சிறப்பான வரவேற்பை பெற்ற இத்திரைப்படம் வணிக ரீதியாகவும் சிறப்பான வெற்றியைப் பெற்றது.
# செல்லத்துரை சுதர்சன்

**செல்லத்துரை சுதர்சன்** இலங்கைத் தமிழ் கவிஞரும் விமர்சகரும் ஆய்வாளரும் ஆவார். குடியேற்றக் கால இலங்கையின் இலக்கிய ஆவணங்களைத் தேடியெடுத்துப் பதிப்பிக்கும் முயற்சியில் ஈடுபட்டுவருகிறார். மறுமலர்ச்சி இதழ்களைத் தேடியெடுத்து அவ்விதழில் வெளிவந்த கவிதைகளைப் பதிப்பித்துள்ளார். முழுமை பெறாதிருந்த உடுப்பிட்டி சிவசம்புப் புலவர் எழுதிய பிரபந்தங்களைக் கண்டுபிடித்துப் பெருந்திரட்டாகத் தொகுத்துள்ளார்.
# செல்லத்துரை சுதர்சன்

## கல்வி

இவர் யாழ்ப்பாண மாவட்டத்திலுள்ள வசாவிளானைப் பிறப்பிடமாகக் கொண்டவர். இவர் வசாவிளான் றோமன் கத்தோலிக்கக் கல்லூரியில் தனது தொடக்கக் கல்வியைப் பெற்றார். இடைநிலை, உயர்நிலைக் கல்வியை உடுப்பிட்டி அமெரிக்கன் மிசன் கல்லூரியில் பெற்றார். பேராதனைப் பல்கலைக்கழகத்தில் தமிழைச் சிறப்புத் துறையாகப் பயின்று இளங்கலைப் பட்டத்தையும் அதே பல்கலைக்கழகத்தில் முதுகலைப் பட்டத்தையும் பெற்றுக்கொண்டார். இவர் உடுப்பிட்டியில் வசித்து வருகின்றார். பேராதனைப் பல்கலைக்கழகத்தில் தமிழ்த்துறை விரிவுரையாளராகப் பணியாற்றுகிறார்.
# செல்லத்துரை சுதர்சன்

## எழுதிய நூல்கள்

- *மற்றுமொருமாலை* - கவிதைத் தொகுப்பு, 2004, ஏகலைவன் வெளியீடு, உடுப்பிட்டி.
- *செம்புலம்* - கலை இலக்கிய ஆய்வுக் கட்டுரைகள், 2006, கிறிப்ஸ் பிறின்டர்ஸ், கொழும்பு.
- *யாப்பிலக்கணம்* - 2011, திருவடி வெளியீடு, கொழும்பு.
# செல்லத்துரை சுதர்சன்

## பதிப்பித்த நூல்கள்

- உடுப்பிட்டிச் சிவசம்புப் புலவரின் பிரபந்தப் பெருந்திரட்டு (பதிப்பு : கா. நீலகண்டன், செ. சுதர்சன்) புலவரில்லம், உடுப்பிட்டி, யாழ்ப்பாணம். ISBN :9789555004428
- *என் தேசத்தில் நான்* – கவிதைகள், 2004, மல்லிகைப் பந்தல், கொழும்பு.
- மறுமலர்ச்சிக் கவிதைகள், 2006, கிறிப்ஸ் பிறின்டர்ஸ், கொழும்பு.
- *நடராஜ தரிசனம்*, 2006, உடுப்பிட்டி அமரிக்கன் மிசன் கல்லூரி: க. நடராசா மணிவிழா வெளியீடு.
- *சாதலும் புதுவதன்றே* (கவிதைகள்), 2010, யாழ்ப்பாணம்: அமரர் கு.குணசிங்கம் ஞாபகார்த்த வெளியீடு.
- *ஒளவை அமுது* (ஆத்திசூடி, கொன்றைவேந்தன் மூலமும் ஆறுமுகநாவலர் உரையும்), 2011, உடுப்பிட்டி: அமரர் சற்குணதேவி நினைவு வெளியீடு.
- *சிவசம்புப்புலவர் பிரபந்தப் பெருந்திரட்டு* 2014, புலவர் இல்லம், உடுப்பிட்டி.
- புலவர்மணி நீலகண்டனின் *கந்தவன மணிமாலை*, 2015, பொலிகண்டி: கந்தவனம் கல்யாணவேலவ சுவாமி தேவஸ்தானம்.
- *பறாளை விநாயகர் பள்ளு* 2015, சுழிபுரம்: அமரர் சண்முகநாதன் நினைவு வெளியீடு.
- *ஞானகுரு* (புலவர்மணி நீலகண்டன் பற்றிய கட்டுரைகள்), 2015, உடுப்பிட்டி: புலவர் இல்லம்.
# செல்லத்துரை சுதர்சன்

## பதிப்பித்த நூல்கள்

### பாடலாசிரியர்

- லெனின் எம். சிவம் இயக்கிய *1999* என்ற திரைப்படத்திற்கு *மொழியின்றி விரிகின்ற...*, '‘மலரே…'' ஆகிய இரண்டு பாடல்களை எழுதியிருக்கிறார்.
# கல்லுக்குருவி

**கல்லுக்குருவி** (pied bush chat) என்பது குருவியளவு உள்ள ஒரு பறவையாகும். இது மேற்காசியா, நடு ஆசியா, இந்தியத் துணைக்கண்டம், தென்கிழக்காசியா ஆகிய பகுதிகளில் காணப்படுகிறது. இப்பறவை இணை இணையாகச் கிராமப் புறங்களில் சுற்றக்கூடியது.
# கல்லுக்குருவி

## விளக்கம்

இப்பறவைகளில் ஆண்பறவை நல்ல கறுப்பு நிறம் உடையதாகவும், அடித்தொண்டை, அடிவயிறு, இறக்கைப் பகுதிகளில் ஒளிரும் வெண் பட்டை உடையதாகவும் இருக்கும. பெண்பறவை மண் நிறம் கொண்டதாகவும், தொடைப் பகுதி துரு நிறம் கொண்டதாகவும் உள்ளது.
# கல்லுக்குருவி

## வாழ்க்கை

இப்பறவையின் இனப்பெருக்கக் காலம் பெரும்பாலும் பிப்பிரவரி முதல் ஆகத்து மாதம் வரையிருக்கும், ஆனால் மார்ச்சு சூன் மாதங்களுக்கிடையே உச்ச காலமாக இருக்கும். ஆண்பறவைகள் கிளை உச்சிகளில் இருந்துகொண்டு கீச்சென்ற குரலில் குயின்றுகொண்டு இருக்கும்.
இதன் குரலை இணைத்துள்ள ஒலிக்கோப்பின்வழி கேட்கலாம்.  
இதன் கூடு பொந்துகளில் காய்ந்த புல் முதலானவற்றால் கட்டப்பெற்றிருக்கும். கூட்டில் 2-5 முட்டைகள் இடும்
# புரோமித்தியம்(III) ஆக்சைடு

| கனசதுரம் | cI80 | Ia | 206 | 1.099 | 16 | 6.85 |  |
| --- | --- | --- | --- | --- | --- | --- | --- |
| ஒற்றைச்சரிவு | mS30 | C2/m | 12 | 1.422; 0.365; 0.891 | 100.1 | 6 | 7.48 |
| அறுகோண வடிவம் | hP5 | Pm1 | 164 | 0.3802; 0.3802; 0.5954 | 1 | 7.62 | } |
<small> a,b,c (நானோ மீட்டர்| நா.மீ) என்பவை அணிக்கோவை அளபுருக்கள்,Z என்பது அணிக்கோவை தளத்தின் ஒரு அலகுக்கூட்டில் உள்ள அணுக்களின் எண்ணிக்கை, எக்சு கதிர் படிகவியல் தரவுகளில் இருந்து பெறப்பட்டது.  
தாழ்வெப்பநிலை எளிய கனசதுரவடிவ அமைப்பானது 750 முதல் 800 பாகை வெப்பநிலைக்கு சூடுபடுத்தும்போது ஒற்றைச்சரிவு வடிவமைக்கு மாறுகிறது. ஆக்சைடை உருகவைத்தால் மட்டுமே இம்மாற்றம் மீட்சியடைகிறது. சுமார் 1740 பாகை வெப்பநிலைக்கு சூடாக்கினால் ஒற்றைசரிவு அமைப்பில் இருந்து அறுகோண கட்டுமான அமைப்புக்கு மாற்றவியலும்.
# ஆரப் புதர்ச்சிட்டு

**ஆரப் புதர்ச்சிட்டு** (Saxicola torquatus) என்பது புதர்ச்சிட்டுகளில் ஒருவகைப் பறவையாகும்.
# ஆரப் புதர்ச்சிட்டு

## விளக்கம்

இப்பறவைகளில் ஆண்பறவையின் கழுத்து கறுப்பு நிறமாகவும், மார்பு செம்மஞ்சள் கலந்த தவிட்டு நிறத்திலும், வெள்ளை நிற ஆரம்போன்ற கழுத்துப் பட்டையும் கொண்டிருக்கும். பெண்பறவைகள் புதர்ச்சிட்டை ஒத்திருந்தாலும், முதுகுபுறத்தில் வரிகள் இருக்கும்.
# தம்பலகாமம் பிரதேச செயலாளர் பிரிவு

**தம்பலகாமம் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் மொரவெவ பிரதேச செயலாளர் பிரிவும், மேற்கு எல்லையை அண்டி அனுராதபுர மாவட்டமும், கிழக்கில் கிண்ணியா, திருகோணமலை நகரமும் சூழலும் பிரதேச செயலாளர் பிரிவுகளும், தெற்கில் கந்தளாய் பிரதேச செயலாளர் பிரிவும் அமைந்துள்ளன. 226 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 12 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 28,356 ஆகும். பெரும்பான்மை முசுலிம்களைக் கொண்ட இப்பிரிவில், 16,164 முசுலிம்களும், 4,701 இலங்கைத் தமிழரும், 7,476 சிங்களவரும், வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 125 பேர்.
# கருஞ்சிட்டு

**கருஞ்சிட்டு** அல்லது **இந்திய ராபின்** (Indian robin) என்பது சிட்டுவகையைச் சேர்ந்த ஒரு பறவை ஆகும். இப்பறவை இந்தியத்துணைக் கண்டத்தில் வங்கதேசம், பூட்டான், இந்தியா, நேபாளம், பாகிஸ்தான், இலங்கை ஆகிய பகுதிகளில் காணப்படுகிறது.
இப்பறவை பொதுவாகக் கிராமப்புறங்களில் காணப்படும். பாதையோரப் புதர்களிலும், கற்களிலும் அமர்ந்துகொண்டு வாலை ஆட்டியபடி இருக்கும்.
# கருஞ்சிட்டு

## விளக்கம்

இப்பறவைகளில் ஆண் பறவை தவிட்டு நிறமும் ஒளிரும் கறுப்பு நிறமும் கொண்டது இதன் வாலின் அடிப்புறத்தில் செந்தவிட்டு நிறம் இருக்கும. பெண்பறவை சாம்பல் கலந்த தவிட்டு நிறமுடையது. செந்தவிட்டு நிற வாலடிப்புறத்தை
உடையது.
# வெருகல் - ஈச்சிலம்பத்தை பிரதேச செயலாளர் பிரிவு

**வெருகல் - ஈச்சிலம்பத்தைப் பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கிலும், மேற்கிலும் சேருவிலை பிரதேச செயலாளர் பிரிவும், கிழக்கில் இந்துப் பெருங்கடலும், தெற்கில் பொலநறுவை மட்டக்களப்பு மாவட்டங்களும் அமைந்துள்ளன. 71 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 9 கிராம அலுவலர் பிரிவுகள் உள்ளன.  
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 11,332 ஆகும். பெரும்பான்மை தமிழர்களைக் கொண்ட இப்பிரிவில், 3 முசுலிம்களும், 11,283 இலங்கைத் தமிழரும், 30 சிங்களவரும், 12 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 160 பேர்.
# தெற்கு தெரு மச்சான்

**தெற்கு தெரு மச்சான்** என்பது 1992ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பிரபாகரன் தயாரித்தார். தேவா இசையமைத்த இத்திரைப்படம் 1992 ஏப்ரல் 13 அன்று வெளியானது. இத்திரைப்படம் நூறு நாட்களைக் கடந்து வெற்றிகரமாக ஓடிய திரைப்படமாகும்.